පාර්ලිමේන්තුවේ සන්නිවේදන දෙපාර්තමේන්තුව සඳහන් කළේ ජාතික ආරක්ෂාව පිළිබඳ අමාත්‍යාංශයේ උපදේශක කාරක සභාව රැස්වූ අවස්ථාවේදී ආරක්ෂක ලේකම්වරයා මේ බව ප්‍රකාශ කළ බවයි.මේ අතර, රෝහල් ගතව සිටින රැඳවියන් අතරින් 38 දෙනෙකුට මේ වනවිට කොරෝනා වෛරසය ආසාදනය වී ඇතැයි තහවුරු වී ඇති බව රාගම ශික්ෂණ රෝහලේ නියෝජ්‍ය අධ්‍යක්ෂ වෛද්‍ය සරත් ප්‍රේමසිරි සඳහන් කළා.මෙම සිද්ධිය සම්බන්ධයෙන් කරුණු පැහැදිලි කිරීමට කොළඹ අද කැඳවා තිබූ මාධ්‍ය හමුවකදී පාලන අංශය භාර බන්ධනාගාර කොමසාරිස් චන්දන ඒකනායක අදහස් පළ කළා.මේ අතර, මහර බන්ධනාගාරය ආශ්‍රිත ප්‍රදේශවල අද දිනයේත් රැඳවියන්ගේ ඥාති හිතවතුන් එක්ව සිටි අතර, පසුව, එම ස්ථානයට පැමිණි පොලිස් විශේෂ කාර්ය බලකායේ නිලධාරින් විසින් එම පිරිස් ඉවත් කිරීමට කටයුතු කර තිබෙනවා.